অনেকেই এতদিন হয়েতো এই ইতিহাস থেকে বঞ্চিত ছিলেন যা ২০১৮-র আগস্ট মাসে ব্যারাকপুর ধোবিঘাটের বাস স্টপের নামকরণ হওয়ার পর জানতে পারলেন। এই বাস স্টপটি ব্যারাকপুর ক্যান্টনমেন্ট বোর্ডের সি.ই.ও অনন্ত আকাশের তত্বাবদনে তৈরি হয়। এই প্রসঙ্গে সি.ই.ও অনন্ত আকাশ আমাদের বলেন, “দেখুন বাল্মীকি সমাজের তরফ থেকে লোকজন এসে আমার সাথে দেখা করে আমাকে মাতাদিন বাল্মীকির সম্বন্ধে বলেন ও অনুরোধ করেছিলেন যে মাতাদিন বাল্মীকিকে নিয়ে কিছু করতে। তাই আমাদের তরফ থেকে এই ছোট্ট প্রচেষ্টা করা হয়েছে। আমরা ব্যারাকপুর ধোবিঘাট বাস স্টপকে নির্মাণ করে তা মাতাদিন বাল্মীকির নামে উৎসর্গ করলাম। এই প্রথম শহিদ মাতাদিন বাল্মীকি কে স্মরণ করে একটি বাস স্টপের নামকরণ করা হল। শুধু এটাই নয় আগামী দিনে ব্যারাকপুর কোর্টের পাশে আম্বেদকর পার্কার পুনঃ নির্মাণ করে সেখানে একটা আম্বেদকরজির মূর্তি স্থাপন করবো ও পার্কেটিকে একটি বিনোদনমূলক স্থান হিসেবে গড়ে তুলবো।” তিনি এই পিছিয়ে পড়া বর্গের উন্নয়ন নিয়ে বলেন, “আসল ব্যাপারটাই শিক্ষার উপর দাড়িয়ে। তাই বাল্মীকি সমাজ ও তার সাথে সাথে সকল ধর্ম বর্গের মানুষকে শিক্ষিত করা গেলেই আমাদের সমাজ আরও এগিয়ে যাবে। তাই কিছু কম্পিটিটিভ পরীক্ষার আমরা ফ্রি কোচিং এর ব্যাবস্থা করার কথাও আমরা ভাবছি।”